“Istiqlol” darvozasiga 2 ta gol urgan Zafar Polvonov OChLda 2-turning ramziy terma jamoasiga kiritildi

G‘arbiy mintaqada markazlashgan tizimda o‘tkazilayotgan Osiyo Chempionlar Ligasining 2-tur uchrashuvlari bo‘lib o‘tdi.

OFK mazkur o‘yinlar yakuni bo‘yicha hafta ramziy terma jamoasini e’lon qildi.
Undan OKMK hujumchisi Zafar Polvonov joy oldi. 36 yoshli futbolchi 2-tur doirasida “Istiqlol”ga (Tojikiston) qarshi kechgan bahsda (2:3) dublga erishgandi.
Shuningdek, Polvonov to‘purarlar musobaqasida 3 ta gol bilan peshqadamlik qilmoqda.
OChL—2021 2-tur ramziy terma jamoasi:
Darvozabon: Dheraj Singh (“Goa”);
Himoyachilar: Fares Juma (“Al-Jazira”), Hadi Muhammadi (“Traktor”), Mehran Deranshaxfar (“Fulad”), Muhammad al-Burayk (“Al-Hilol”);
Yarim himoyachilar: Ali Karimi (“Al-Duhayl”), Karim Budiaf (“Al-Duhayl”), Andre Karillo (“Al-Hilol”), Mahdi Torabi (“Persipolis”);
Hujumchilar: Shahriyar Moghanlou (“Persipolis”), Zafar Polvonov (OKMK).